கேள்வி: கமலேசு சந்திர சக்கரவர்த்தி பற்றி நீங்கள் என்ன அறிந்துள்ளீர்கள்?
பதில்: கமலேசு சந்திர சக்கரவர்த்தி அல்லது கே. சி. சக்கரவர்த்தி (Kamalesh Chandra Chakrabarty 27 சூன் 1952) என்பவர் இந்திய ரிசர்வ் வங்கியின் துணை ஆளுநராக இருந்தவர். 2009 ஆம் ஆண்டு சூன் 15 முதல் 2014 மார்ச்சு 20 வரை ஆளுநர் பதவியில் இருந்து பதவிக்காலம் முடிவதற்கு முன் பதவி விலகினார்.
கேள்வி: கமலேசு சந்திர சக்கரவர்த்தி - பிறப்பும் படிப்பும் பற்றி தகவல் சொல்.
பதில்: இந்திய விடுதலைக்குப் பிறகு கிழக்கு பாக்கிசுத்தானிலிருந்து இந்தியாவுக்கு வந்த வங்கக் குடும்பத்தில் கே.சி. சக்கரவர்த்தி பிறந்தார். ஒரிசா மாநிலத்தில் கந்தமாலா என்ற ஊரில் பிறந்தார். பின்னர் வாரணாசி சென்று பனாரசு இந்து பல்கலைக் கழகத்தில் புள்ளியியலில் முதுவர் பட்டமும் ஆய்வுப் பட்டமும் பெற்றார்.
கேள்வி: கமலேசு சந்திர சக்கரவர்த்தி - பணிகள் குறித்து விரிவாக சொல்லுங்கள்.
பதில்: கே.சி.சக்கரவர்த்தி பனாரசு இந்து பல்கலைக்கழகத்தில் ஐந்து ஆண்டுகள் ஆசிரியராகப் பணி செய்தார். அது மட்டுமல்லாமல் அங்கு ஆராய்ச்சியும் செய்தார். பின்னர் பாங்கு ஆப் பரோடா என்ற நாட்டுடைமை வங்கியில் பணியில் சேர்ந்து 26 ஆண்டுகள் பணியாற்றி பொது மேலாளர் என்ற பதவியை அடைந்தார். ரிசர்வ் வங்கியின் துணை ஆளுநராகப் பதவி ஏற்குமுன் இந்தியன் வங்கியில் தலைவராகவும் பின்னர் பஞ்சாப் நேசனல் வங்கியில் தலைவராகவும் பதவி ஏற்று பணி செய்தார்.
கேள்வி: கமலேசு சந்திர சக்கரவர்த்தி - பதவிகள் விவரம் பற்றி நீங்கள் என்ன அறிந்துள்ளீர்கள்?
பதில்: * பாங்க் ஆப் பரோடாவில் பொது மேலாளர் என்ற பதவியில் இருந்ததோடு ஐக்கிய இராச்சியத்தில் உள்ள பிரிவில் முதன்மைச் செயல் அதிகாரியாக 2001-2004 இல் இருந்தார். * 2004 இல் பஞ்சாப் நேசனல் வங்கியில் செயல் இயக்குநராக இருந்தார். * 2005-2007 இல் இந்தியன் வங்கியில் தலைவர் மற்றும் மேலாண் இயக்குநர் பதவிகளில் இருந்தார். * 2007-2009 இல் பஞ்சாப் நேசனல் வங்கியில் தலைவர் மற்றும் மேலாண் இயக்குநராக இருந்தார். * 2009-2014 இல் ரிசர்வ் வங்கியில் துணை ஆளுநராக இருந்தார்.
கேள்வி: கமலேசு சந்திர சக்கரவர்த்தி - ரிசர்வ் வங்கியில் செயல்பாடுகள் என்பது என்ன?
பதில்: வங்கிகளின் விதிமுறைகளை அமுல்படுத்துவதிலும், மேற்பார்வையிடுதலிலும், வங்கி வாடிக்கையாளர்களின் உரிமைகளைப் பாதுகாப்பதிலும், சிறு தொழில், குறுந்தொழில்களுக்கு நிதி வழங்குவதிலும் மாநில கிராம வங்கிகளைச் சீரமைப்பதிலும் கே.சி.சக்கரவர்த்தி தம் பங்களிப்பைச் செய்துள்ளார்.